
                  SPAŢIILOR CU ALTA DESTINAŢIE DECÂT ACEEA DE LOCUINŢĂ


[bookmark: bookmark2]CAP. I - DISPOZIŢII GENERALE
[bookmark: bookmark5]Art. 1 - Obiectul prezentului regulament îl constituie activitatea Comisiei de analiză a spaţiilor cu alta destinaţie decât aceea de locuinţă la repartizarea, închirierea, exploatarea şi administrarea spaţiilor cu alta destinaţie decât aceea de locuinţă situate în imobile proprietatea Municipiului Timişoara precum şi în proprietatea Statului Român în administrarea Consiliului Local al Municipiului Timişoara.

 CAP. II – FUNCŢIONAREA SI ATRIBUTIILE COMISIEI DE ANALIZA  A
SPATIILOR CU ALTA DESTINATIE DECAT ACEEA DE  LOCUINTA

Art. 2 - Comisia îşi desfăşoară activitatea lunar sau ori de cate ori este nevoie.
	  Membrii comisiei se convoaca cu minim 48 ore inainte de ziua stabilita pentru intrunirea comisiei, telefonic sau in scris, insotit de ordinea de zi.

Art. 3 - Comisia este legal constituită în prezenţa a jumatate plus unu membri din numărul membrilor ce constituie comisia, iar hotărârile se adopta cu votul majorităţii membrilor prezenţi si al presedintelui.
Componenta comisiei se aproba prin Hotărâre de Consiliu Local. In cazul in care un membru al comisiei nu participa consecutiv la 3 sedinte de  comisie, el poate fi schimbat.

Art. 4 - (1) Sedintele comisiei vor fi consemnate în procese-verbale care vor cuprinde hotărârea membrilor comisiei, cu privire la fiecare caz în parte.
(2)  Procesele verbale se semnează de preşedintele de şedinţă şi de persoanele prezente.
(3)  Procesele verbale se păstrează la Biroul Valorificare Spatii cu Alta Destinatie.

Art.5 - Secretariatul Comisiei este asigurat de Biroul Valorificare Spatii cu Alta Destinatie din cadrul Primăriei Municipiului Timisoara.

Art. 6 - Competentele Comisiei de analiza a spatiilor cu alta destinatie decât aceea de locuinta situate în imobile proprietatea Municipiului Timisoara precum si în proprietatea Statului Român în administrarea Consiliului Local al Municipiului Timisoara, sunt urmatoarele:
(1) aproba prelungirea Contractelor de închiriere a spatiilor cu alta destinatie decât aceea de locuinta;
(2) aprobarea oportunitatii demararii procedurii de schimbare a destinatiei din spatiu cu alta destinatie decât aceea de locuinta în locuinta;
(3) modificari ale contractelor de închiriere a spatiilor cu alta destinatie decât aceea de locuinta prin acte aditionale;
(4) analizarea solicitarilor de atribuire a spatiilor cu alta destinatie decât aceea de locuinta catre beneficiarii Legii nr.341/2004, partide politice, asociatii, fundatii, O.N.G.-uri constituite in baza OUG 26/2000 etc.;
(5) propunerea de noi tarife pentru închirierea spatiilor cu alta destinatie decât aceea de locuinta;
(6) analizează oportunitatea de vânzare a unor spatii cu alta destinatie decât aceea de locuinta;  
           (7) aproba întocmirea de fise de calcul a despagubirilor pentru folosirea provizorie a spatiilor cu alta destinatie decât aceea de locuinta;   
	(8) evalueaza si selectioneaza solicitantii pe baza criteriilor de eligibilitate si selectie, in baza analizei efectuata de catre secretariatul comisiei cu privire la continutul documentatiei depuse de solicitanti si respectarea conditiilor legale privind inscrierea pe lista de prioritati (asociatii, fundatii sau federatii constituite in baza OUG 26/2000, partide politice, revolutionari - beneficiarii Legii 341/2004);
           (9) propune deliberativului local atribuirea, in functie de imobilele disponibile, spatii solicitantilor inscrisi pe lista de prioritati, aprobata prin Hotararea Consiliului Local. 
          (10)  orice alte solicitari cu privire la spatiile cu alta destinatie decât aceea de locuinta;

Art. 7  – Secretariatul va prezenta în comisie următoarele situaţii:
· cererile solicitanţilor, situaţia privind ordinea şi variantele de soluţionare a cererilor de spatii 
cu alta destinatie decât aceea de locuintă;
· spatiile cu alta destinatie decat aceea de locuinta disponibile aflate în administrare
specificand  situaţia juridica,  însoţită de acte doveditoare,

Art. 8 - Secretariatul are, potrivit prezentului regulament, următoarele atribuţii:
a) asigură evidenţa cererilor de repartizare nominală a spatiilor cu alta destinatie decat aceea
de locuinta însoţite de documente justificative referitoare la situaţia socială şi locativă a titularilor;
b) analizeaza documentatiile depuse de solicitanti;
            c) întocmeste raspunsurile la cererilor ca urmare a hotărârii Comisiei de de analiza a spatiilor cu alta destinatie decat aceea de locuinta;
	d)  intocmeste proiecte de hotarari in ceea ce priveste punerea in aplicatie a hotărârilor comisiei.

CAP.III - DISPOZIŢII FINALE
Art.9 - Prezentul regulament se completează de drept cu prevederile legislaţiei incidente.


Art.10 - Repartiţia emisă pentru un spaţiu cu alta destinaţia decat ceea de locuinţă îşi pierde valabilitatea, dacă beneficiarul acesteia, din motive nejustificate, nu se prezintă în termen de 15 zile de la comunicare, în vederea întocmirii contractului de închiriere.

